polyglot-tagger/wikipedia-language-snippets-filtered huggingface dataset:
Matul l-apprendistat tal-Prinċep Enriku n-Navigatur li mbagħad sar il-mexxej , l-Ordni ta' Kristu bdiet il-kostruzzjoni ta' żewġ kjostri taħt it-tmexxija tal-arkitett Fernão Gonçalves: il-Claustro do Cemitério u l-Claustro das Lavagens .
Wara laqgħa ġdida tal-Ġeneral Kap biex tiġi rriformata l-Ordni, fuq ordni tar-re fl-1503, il-Vila de Dentro ġiet esproprjata fi ħdan il-ħitan u ġiet magħluqa bid-Daħla tax-Xemx u bid-Daħla ta' Almedina.
L-ewwel Sit ta' Wirt Dinji tal-UNESCO li tniżżel mit-Tanzanija kien iż-Żona ta' Konservazzjoni ta' Ngorongoro fl-1979, filwaqt li l-iżjed sit li tniżżel reċentement huwa s-Siti tat-Tpittir fuq il-Blat ta' Kondoa.
Il-burokratu ewlieni responsabbli għar-rilokazzjonijiet tan-nies indiġeni fi Queensland dak iż-żmien kien Archibald Meston, li ttrasferixxa 51 persuna lejn eks stazzjon tal-kwarantina f'White Cliffs xi żewġ kilometri fin-Nofsinhar fejn illum il-ġurnata hemm il-lukanda Kingfisher Bay Resort.
Sa dak iż-żmien, Bogimbah kienet saret faċilità ta' ħabs għan-nies indiġeni minn madwar Queensland, u ġiet deskritta bħala infern ta' ċaħda, b'nuqqas ta' provvisti mediċi, ikel u kenn, u l-mard iġġenerat min-nemus kien prevalenti hemmhekk.
Lejn l-aħħar tal-1899 kien hemm 137 persuna indiġena minn 25 lokalità differenti, fosthom uħud li kienu skontaw sentenzi ta' ħabs f'postijiet bħall-Gżira ta' Santa Liena u l-Ħabs ta' Townsville u li kienu ġew miċħuda l-permess li jirritornaw lejn djarhom.
Skont ir-rapporti tal-Pulizija Nattiva, l-operazzjonijiet li saru fuq il-Gżira ta' Fraser fl-24 ta' Diċembru 1851 u fit-3 ta' Jannar 1852 kienu legali, u nqatlu żewġ indiġeni biss waqt attakk kontra l-grupp tal-għassa mmexxi minn Walker fil-lejla tas-27 ta' Diċembru 1851.
Bħala parti mil-laqgħat kontinwi fil-Kunsill Fiduċjarju tan-Nazzjonijiet Uniti dwar il-Kundizzjonijiet fit-Territorji Fiduċjarji, ir-Repubblika ta' Nauru esprimiet it-tħassib tagħha li l-esportazzjoni tal-fosfati mix-xogħol tal-estrazzjoni kienet se tonqos sal-aħħar tas-seklu, u b'hekk il-futur tal-gżira kien se jiġi pperikolat.
Din ix-xorta ta' attività milli jidher ġiet irrapportata iżda ma ġietx ivverifikata deċennji ilu (għadd ta' kukkudrilli storikament ġew osservati qajla ħafna madwar Brisbane, il-Gold Coast u s-Sunshine Coast matul l-istaġun iktar sħun, iżda f'dawn l-aħħar snin ġew osservati iktar spiss.
Mill-145 persuna indiġena li kien hemm fi żmien l-għeluq, 94 persuna ġew ittrasferiti lejn il-faċilità ta' Yarrabah qrib Cairns, 33 persuna lejn il-faċilità ta' Durundur qrib Woodford, disa' persuni nżammew fil-lokalità u disa' oħra ħarbu jew intbagħtu xi mkien ieħor.
Il-gżira hija magħmula mir-ramel li ilu jakkumula għal madwar 750,000 sena fuq saff vulkaniku tal-qiegħ li jipprovdi żona naturali fejn is-sedimenti jakkumulaw wara li jinġarru mal-kurrent qawwi lil hinn mill-kosta lejn it-Tramuntana tul il-kosta stess.
Iċ-ċikluni jistgħu jkunu theddida; iċ-Ċiklun Hamish affettwa l-gżira bħala ċiklun tal-kategorija 5 f'Marzu 2009, filwaqt li ċ-Ċiklun Oswald f'Jannar 2013 kien ferm iktar dgħajjef u ġie kklassifikat bħala ċiklu tal-kategorija 1.
Għasafar komuni oħra jinkludu l-pellikani, iċ-ċirlewwa, il-qerd in-naħal, il-gawwi, l-għasafar ta' San Martin, il-kookaburra, il-kokki, il-ħamiem, l-Acanthiza pusilla, il-papri, il-brolgas u l-cockatoos.
Ir-ramel kollu, li oriġina fil-imgħalaq tax-Xmajjar Hawkesbury, Hunter u Clarence f'New South Wales, ġie ttrasportat lejn it-Tramuntana mill-kurrent tul il-kosta twila u mill-irjieħ tul il-kosta mix-Xlokk, flimkien mal-azzjoni ripetuta tal-mewġ.
Tul il-kosta tal-Lvant tal-gżira, il-proċess qed ineħħi iktar ramel milli qed jiġi ddepożitat, u dan qed jirriżulta fl-erożjoni bil-mod tal-bajjiet li tista' taċċellera biż-żidiet fil-livell tal-baħar minħabba t-tibdil fil-klima.
F'Settembru 2021, iż-żona protetta tas-Sit ta' Wirt Dinji tal-UNESCO fi ħdan il-Park Nazzjonali tal-Great Sandy Strait, flimkien mal-ilmijiet tal-madwar u partijiet tal-art kontinentali fil-qrib, ingħatat l-isem ta' K’gari, l-isem oriġinali tal-gżira fost il-poplu Butchulla.
Temperaturi għoljin ta' 32 C u rjieħ qawwijin xekklu t-tifi tan-nar u d-Direttur tas-Servizzi tat-Tifi tan-Nar u ta' Emerġenza ta' Queensland , Brian Cox, qal "Ħafna min-nirien qed jaqbdu f'art inaċċessibbli…".
Fost il-gżejjer kien hemm il-Gżira ta' Slain, il-Gżira ta' Tooth, il-Gżira ta' Roundbush, il-Gżira ta' Moonboom, il-Gżira ta' Gardner, il-Gżira ta' Dream, il-Gżira ta' Stewart u l-Gżejjer tal-Iskoll, li kollha kienu parti mill-parroċċa l-iktar fin-Nofsinhar ta' Talboor.
Fl-1857, barrakki tal-Pulizija Nattiva taħt il-kmand tal-Logutenent John O'Connell Bligh ġew stabbiliti fil-Pjanuri ta' Coopers, illum il-ġurnata Owanyilla, mhux 'il bogħod minn Maryborough. Bligh wettaq iktar operazzjonijiet fil-Gżira ta' Fraser, f'Cooloola, u fir-raħal ta' Maryborough stess.
Ir-reġjun tal-lingwa Butchulla jinkludi l-pajsaġġ fi ħdan il-konfini tal-gvern lokali tal-Kunsill Reġjonali tal-Kosta ta' Fraser, b'mod partikolari l-irħula ta' Maryborough u l-Bajja ta' Hervey estiża fin-Nofsinhar lejn Noosa.
Wara l-kolonizzazzjoni tal-Ewropej, il-gżira ssejħet Great Sandy Island u mbagħad saret magħrufa bħala l-Gżira ta' Fraser mill-1842, f'ġieħ James Fraser li kellu nawfraġju fil-qrib u li miet fuq il-gżira fil-bidu ta' Awwissu 1836, wara li ntlaqat minn lanza ta' Aboriġenu.
Essenzjalment il-poplu Butchulla b'hekk seta' jikkaċċja, jistad u jieħu l-ilma għal skopijiet domestiċi; u l-gżira nfetħet għal opportunitajiet ekonomiċi għall-ġenerazzjonijiet attwali u futuri tal-poplu Butchulla permezz tat-turiżmu ekoloġiku u l-iżvilupp kummerċjali relatat.
Illum il-ġurnata, il-viżitaturi tal-Iskola tal-Commando ta' Fraser għadhom jistgħu jaraw diversi oġġetti militari tal-imgħoddi, inkluż armaturi li kienu jintużaw għall-ittestjar tar-reżistenza kontra l-qawwa tal-isplussivi, armi tan-nar u mappa tal-Port ta' Singapore li ntużat bħala għajnuna fl-ippjanar tal-operazzjonijiet militari.
Sal-2003, meta tneħħew mill-Aġenzija tal-Protezzjoni Ambjentali, kien hemm ftit brumbies fil-gżira, li kienu dixxendenti ta' nisel Għarbi li nħelsu għal skopijiet ta' tnissil, u li ngħaqdu magħhom fl-1879 żwiemel oħra li nġabu fil-gżira mill-industrija tal-qtugħ tas-siġar.
Fl-2017, is-Servizz tal-Parks Nazzjonali u tal-Organiżmi Selvaġġi ta' Queensland beda jirreferi għall-Gżira ta' Fraser, bħala sezzjoni tal-Park Nazzjonali ta' Great Sandy Strait, bl-isem ta' K'gari, bħala rikonoxximent tal-isem bil-lingwa tal-Butchulla.
Minkejja li l-Klabb tal-Ajru ta' Baku għalaq minħabba l-kundizzjonijiet tal-gwerra, Mammadbeyova rnexxielha tvara korsijiet tagħha stess għat-titjir tal-glajders u għall-paraxutisti, fejn ħarrġet mijiet ta' bdoti tal-ġlied u madwar 4,000 paraxutisti.
Leyla Alasgar gizi Mammadbeyova, kunjomha xebba Zeynalova (bl-Ażerbajġani: Leyla Ələsgər qızı Məmmədbəyova; twieldet fis-17 ta' Settembru 1909 – mietet fl-4 ta' Lulju 1989), kienet l-ewwel bdot mara mill-Ażerbajġan.
Fil-perjodu li qatta’ barra, mit-13 ta’ Marzu tal-1787 sal-aħħar tal-1789, Piazzi sar jaf l-astronomi ewlenin Franċiżi u Ingliżi ta’ żmienu u kien magħruf biżżejjed biex jordna l-famuż ċirku altazimutali mingħand Jesse Ramsden, wieħed mill-aħjar fabbrikant tal-strumenti tas-seklu 18.
Kważi fl-istess ħin, ingħata permess biex iqatta’ sentejn Pariġi u Londra, biex jagħmel xi taħriġ prattiku fl-astronomija u wkoll biex jirranġa biex xi strumenti jinbnew apposta għall-Osservatorju ta’ Palermo, li hu kien inkariga li jwaqqaf.
Fl-1679, Gafà ddisinja u ssorvelja l-kostruzzjoni tal-kor tal-Katidral ta' San Pawl, l-Imdina, u iktar 'il quddiem iddisinja l-Palazz tal-Isqof. Il-katidral inqered parzjalment ftit snin wara matul it-terremot ta' Sqallija tal-1693, għalkemm il-kor il-ġdid li kien għadu kemm inbena baqa' intatt.
Il-klima hija influwenzata minn ċikluni Mediterranji l-iktar fl-aħħar tal-ħarifa u fix-xitwa, li jġibu magħhom xita qliel u frekwenti, u mill-antiċiklun tal-Azores fis-sajf, u b'hekk ix-xhur tas-sajf ikunu sħan u nexfin.
L-ogħla punt huwa l-quċċata ta' Vihren f'elevazzjoni ta' 2,914-il metru, it-tieni l-ogħla quċċata fil-Bulgarija u t-tielet fil-Peniżola Balkana, filwaqt li l-iżjed elevazzjoni baxxa fil-park hi 950 metru qrib Bansko.
Ir-riżerva naturali ta' Bayuvi Dupki-Dzhindzhiritsa hija fost l-eqdem fil-Bulgarija; ġiet stabbilita fl-1934 u hija inkluża fin-Network Dinji tar-Riżervi ta' Bijosfera fil-qafas tal-Programm tal-UNESCO "Il-Bniedem u l-Bijosfera".
Fost l-ispeċijiet ta' valur għoli ta' konservazzjoni nsibu l-orsijiet kannella, il-lupi griżi, il-felini selvaġġi, il-ballotri taż-żnuber Ewropej, iċ-ċingjali, iċ-ċriev ħomor, iċ-ċriev selvaġġi u l-kamoxxi tal-Balkani.
B'età ta' madwar 1,300 sena, il-park huwa kontemporanju tal-istabbiliment tal-istat Bulgaru fis-681 W.K. Il-fawna tal-Park Nazzjonali ta' Pirin hija diversifikata u tinkludi 45 speċi ta' mammiferi, 159 speċi ta' għasafar, 11-il speċi ta' rettili, tmien speċijiet ta' anfibji u sitt speċijiet ta' ħut.
Il-pajsaġġ fih 118-il lag glaċjali permanenti, li tradizzjonalment jinqasmu fi 17-il grupp, bħal-Lagi ta' Popovo, il-Lagi ta' Kremenski, il-Lagi ta' Banderishki, il-Lagi ta' Vasilashki, il-Lagi ta' Valyavishki, il-Lagi ta' Chairski, il-Lagi ta' Vlahini jew il-Lagi ta' Tipitski.
Il-park huwa maqsum f'sitt setturi: Bayuvi Dupki b'uffiċċju f'Razlog, Vihren b'uffiċċju f'Bansko, Bezbog b'uffiċċju f'Dobrinishte, Trite Reki u Kamenitsa, it-tnejn li huma b'uffiċċju f'Sandanski, u Sinanitsa b'uffiċċju f'Kresna.
L-iżjed residenti rari tal-park huma l-ajkla tat-tikek (par wieħed li jbejjet, l-ajkla tal-kalzetti, l-ajkla rjali , l-ajkla bajda , il-falkun ta' Saker, il-bies , id-dundjan tal-borra tal-Punent, il-faġan kannella, il-ħaġla tal-blat, iċ-ċawlun tal-qamħirrum, il-gallina u t-tudun tas-siġar.
Skont il-klassifikazzjoni tal-Unjoni Internazzjonali għall-Konservazzjoni tan-Natura, il-park jaqa' taħt il-kategorija ta' ġestjoni Nru II u għandu l-objettiv prinċipali li jħares l-ekosistemi ħajjin tiegħu filwaqt li jkun possibbli li l-bniedem iżur il-park b'infrastruttura ta' sostenn.
Oriġinarjament u uffiċjalment magħruf bħala l-Monasteru ta' Santa Marija tal-Vitorja , inbena b'kommemorazzjoni tal-Battalja ta' Aljubarrota tal-1385 u ntuża bħala l-knisja fejn fis-seklu 15 indifnu l-membri tad-dinastija rjali Portugiża, Aviz.
Dan l-arkitett, li x'aktarx li kellu dixxendenza Katalana, introduċa l-istil Gotiku Elaborat, immanifestat fil-faċċata prinċipali, fil-koppla tas-sala kapitolari, fil-Kappella tal-Fundatur, fl-istruttura bażika tal-Kappelli Mhux Kompluti u fin-navati tat-Tramuntana u tal-Lvant tal-kjostru prinċipali.
It-tliet oqbra mal-ħajt tal-Punent huma kopji tal-oqbra oriġinali tar-Re Afonso V , ta' Ġwanni II (li rrenja bejn l-1481 u l-1495; vojt minħabba li s-suldati ta' Masséna remew l-għadam) u ta' ibnu u l-eredi, il-Prinċep Afonso (li miet f'aċċident meta kellu sbatax-il sena, qabel il-mewt ta' missieru).
Diversi statwetti u immaġnijiet bikrin tal-Madonna kienu jkunu miksija bil-folji tad-deheb, iżda l-eqdem kurċifiss trionfali, is-salib ta’ Ġeruni fil-Katidral ta’ Köln, ġie mpitter bil-kuluri u din il-prassi baqgħet tintuża għall-biċċa l-kbira tal-iskulturi tal-injam tul il-Medju Evu kollu.
L-intaljaturi ġeneralment jużaw speċijiet tas-siġar li jkunu nattivi, bħall-ġewż, il-luq, u s-siġar taż-żnuber fil-pajjiżi tal-Mediterran, fosthom Malta, l-Italja u Spanja, is-siġar tax-xkomp u tal-ballut fil-Ġermanja, eċċ.
Meta wieħed l-ammont kbir ta’ opri tal-arti tal-injam ta’ fuq l-artal li ntilfu, flimkien mal-għadd kbir minnhom li ġew ippreservati, huwa ċar li ftit qabel ir-Riforma tal-Knisja l-produzzjoni mill-intaljaturi żdiedet mill-ġdid.
Wara r-Riforma tal-Knisja u l-fehim differenti dwar kif kellhom jiġu mgħammra l-knejjes minn ġewwa fl-Ewropa Ċentrali u fit-Tramuntana tal-Ewropa, ix-xogħol tal-intaljaturi fil-knejjes fiż-żoni Protestanti naqas ferm jew mhux kważi spiċċa għalkollox, għajr id-dekorazzjoni tal-għamara u tal-armar tal-ħitan tal-knejjes.
Fit-testment tiegħu, Kafka ta struzzjonijiet lill-ħabib qarib u l-eżekutur letterarju tiegħu Max Brod biex jeqred ix-xogħlijiet mhux kompluti tiegħu, inkluż ir-rumanzi tiegħu Il-Proċess, Il-Kastell u Amerika, iżda Brod injora dawn l-istruzzjonijiet u ppubblika l-biċċa l-kbira tax-xogħol ta' sieħbu.
80 % tal-binjiet tal-forti twaqqgħu bis-saħħa ta' dan l-isforz, inkluż il-ħajt diviżorju tal-ġebel li kien jikkollega l-paviljuni tul il-faċċata tal-forti li kienet tħares lejn ix-xmara, li twaqqgħet ukoll.
F'April 2018, il-Grupp ta' Dalmia Bharat adotta l-Forti l-Aħmar għall-manutenzjoni, għall-iżvilupp u għall-operazzjonijiet, b'kuntratt ta' valur ta' ₹25 crores għal perjodu ta' ħames snin, fil-qafas tal-iskema tal-gvern "Adotta l-Wirt".
F'Mejju 2018, il-Kungress Indjan tal-Istorja appella biex il-patt jiġi sospiż sakemm isir "rieżami imparzjali" tal-patt "mill-Bord Ċentrali ta' Konsulenza dwar l-Arkeoloġija jew minn xi korp rikonoxxut ieħor ta' esperti".
L-ispazju tal-ajru madwar il-forti jiġi ddeżinjat bħala żona li fuqha ma jistgħux isiru titjiriet matul iċ-ċelebrazzjonijiet sabiex jiġu evitati attakki mill-ajru, u jeżistu postijiet sikuri fil-qrib tal-forti li fihom il-Prim Ministru u mexxejja Indjani oħra jkunu jistgħu jirtiraw għall-kenn f'każ ta' attakk.
Matul it-Tieni Gwerra bejn il-Brittaniċi u l-Marata, il-qawwiet tal-Kumpanija tal-Lvant tal-Indja rebħu kontra l-qawwiet tal-Marata ta' Daulat Rao Scindia fil-Battalja ta' Delhi; b'hekk intemm il-kontroll tal-Marata fuq il-belt u ntemm il-kontroll li kellhom fuq il-Forti l-Aħmar.
Id-Daħla ta' Lahore, id-daħla prinċipali tal-Forti l-Aħmar, tagħti għal bitħa esterna fil-beraħ, li tiltaqa' mat-triq kbira mit-Tramuntana għan-Nofsinhar li oriġinarjament kienet tifred il-funzjonijiet militari tal-forti mill-palazzi .
Il-biċċa l-kbira tal-ġojjelli u tal-opri tal-arti li kienu jinsabu fil-Forti l-Aħmar insterqu waqt l-invażjoni ta' Nadir Shah tal-1747 u mill-ġdid wara r-Ribelljoni Indjana tal-1857 kontra l-Brittaniċi.
Huwa monument ta' importanza nazzjonali wkoll; kull sena nhar Jum l-Indipendenza tal-Indja , il-Prim Ministru tal-Indja jolza l-bandiera tal-pajjiż fil-Forti l-Aħmar u jagħti diskors mill-fortifikazzjonijiet tiegħu li jixxandar fuq livell nazzjonali.
Jumejn wara, wara li ngħata ġieħ mill-Mugal, l-armati tagħhom tneħħew mill-forti u l-Jat ħatfu t-tron mingħand il-Mugal, magħruf bħala l-mimmi ta' għajnejn il-Mugal, u ħadu l-bibien tal-Forti l-Aħmar bħala mafkar.
Il-Forti l-Aħmar għandu erja ta' 254.67 akru u huwa inkorporat f'2.41 kilometri ta' ħitan difensivi, miżgħuda turretti u bastjuni b'għoli li jvarja minn 18-il metru fuq in-naħa tax-xmara sa 33 metru fuq in-naħa tal-belt.
Iż-żewġ paviljuni l-iktar fin-Nofsinhar tal-palazz huma zenanas , u jikkonsistu mill-Mumtaz Mahal li nbena għal Arjumand Banu Begum , il-mara tal-imperatur Mugal Shah Jahan u r-Rang Mahal kemxejn ikbar, li kien jilqa' lin-nisa rjali.
Mogila kkummissjoni x-xogħol ta' tiswija u l-parti ta' fuq tal-binja ġiet rikostruwita bir-reqqa, u ġiet immudellata mill-arkitett Taljan Ottaviano Mancini bl-istil Barokk Ukren distint, filwaqt li ġie ppreservat dak kollu li kien għad baqa' fuq ġewwa mis-sbuħija Biżantina.
Matul dan il-perjodu nbnew diversi komponenti oħra tal-kumpless tal-katidral, fosthom it-torri tal-kampnar, ir-refettorju tal-monasteru, il-forn, il-Binja Metropolitana, id-daħliet tal-Punent , il-Berġa Monastika, il-Binja tal-Fratellanza u bursa .
Skont teorija, Yaroslav l-Għaref sponsorja l-kostruzzjoni tal-Katidral ta' Santa Sofija fl-1037 biex jiċċelebra r-rebħa deċiżiva tiegħu fuq il-Peċeneg nomadiċi fl-1036 (li wara dik id-data qatt ma reġgħu kienu ta' theddida għal Kiev).
Waħda mir-raġunijiet li wasslet għal din il-bidla kienet li l-Katidral ta' Santa Sofija u l-Monasteru ta' Pechersk ta' Kiev ġew rikonoxxuti flimkien mill-UNESCO bħala Sit ta' Wirt Dinji wieħed, filwaqt li fl-Ukrajna ż-żewġ siti kienu amministrati minn entitajiet differenti tal-gvern.
Inċident jaħraq kien il-funeral tal-Patrijarka Volodymyr tal-Knisja Ortodossa Ukrena, Patrijarka ta' Kiev fl-1995, meta l-pulizija ta' kontra l-irvellijiet ġew obbligati jipprevjenu d-dfin fl-art tal-mużew u nqala' l-inkwiet u nxtered id-demm.
Wara r-Rivoluzzjoni Russa tal-1917 u matul il-kampanja antireliġjuża Sovjetika tas-snin 20 tas-seklu 20, il-pjan tal-gvern sejjaħ għall-qerda tal-katidral u għat-trasformazzjoni tal-art tal-kumpless f'park imsejjaħ l-"Eroj ta' Perekop" (wara rebħa tal-Armata Ħamra fil-Gwerra Ċivili Russa fil-Krimea).
Oriġinarjament, il-katidral kien il-post fejn kienu jindifnu l-mexxejja ta' Kiev, inkluż Vladimir Monomakh, Vsevolod Yaroslavich u l-fundatur tal-katidral Yaroslav I l-Għaref, għalkemm il-qabar ta' dan tal-aħħar biss baqa' sħiħ sa żminijietna.
Imbagħad ħareġ il-volum San Martino al Campo - Trent'anni , editjat minn Stefano Bianchi, li fih Pino Roveredo jirrakkonta l-aktar fażijiet importanti fit-tletin sena ta' storja taċ-ċentru terapewtiku kontra l-vizzju tad-droga mwaqqaf minn Dun Mario Vatta.
Dan l-għarfien dejjem jiżdied rigward qrati imperjali oħra u x-xewqa ta' Abd ar-Rahman li jlaħħaq magħhom jaf jispjegaw iż-żieda fil-kumplessità taċ-ċerimonji u tal-protokolli tal-qorti madwar il-kaliff matul dan iż-żmien, li s-sorsi storiċi hemżu importanza kbira miegħu, flimkien ma' żieda fl-iskala arkitettonika tal-binjiet il-ġodda.
Ir-raġuni prinċipali għall-kostruzzjoni tagħha kienet politika u ideoloġika: Abd ar-Rahman III kien iddikjara lilu nnifsu "kaliff" fid-929 u d-dinjità ta' dan it-titlu ġdid kienet teħtieġ l-istabbiliment ta' belt ġdida, simbolu tal-poter tiegħu, bħal fil-każ ta' kaliffati oħra fil-Lvant.
Il-pożizzjoni tal-palazz, li qatt ma ġie skavat, għadu jiġi dibattut: jaf kien jinsab bejn Cordoba u Madinat az-Zahra lejn il-Punent, iżda l-iżjed ipoteżi komuni hi li nbena ftit lejn il-Lvant ta' Cordoba, qrib ix-xtut tax-xmara Guadalquivir, sabiex l-enfasi tal-poter titbiegħed mill-palazzi iktar bikrin tal-Umajjad.
Filwaqt li l-kultura Għarbija u Iżlamika ffjorixxiet f'Al-Andalus matul dan il-perjodu, ir-renju xorta waħda kien għadu wieħed relattivament deċentralizzat u l-emir f'Cordoba spiss kellu jitħabat biex jikkontrolla l-fazzjonijiet differenti.
Il-belt kellha wkoll sala tat-tron jew sala tar-riċevimenti , uffiċċji tal-gvern, studjos tax-xogħol li kienu jipproduċu oġġetti lussużi, ir-residenzi tal-uffiċjali għoljin, u – fil-livell baxxi tal-belt – swieq u distretti residenzjali għall-ħaddiema komuni.
Meta Abd ar-Rahman III kiseb il-poter bħala emir fid-912, b'mod sistematiku huwa beda jistabbilixxi l-awtorità tal-Umajjad mill-ġdid fuq ir-reġjuni ribelli fi ħdan ir-renju tiegħu u jsaħħaħ mill-ġdid l-awtorità tiegħu stess f'Al-Andalus b'mezzi militari u diplomatiċi.
Din il-mossa jaf kienet ukoll rispons għat-tisħiħ tal-Kaliffat tal-Fatimidi fit-Tramuntana tal-Afrika fl-istess żmien, li sfida l-kaliffi Sunniti ta' Bagdad, u kien theddida wkoll għall-interessi tal-istat tal-Umajjad f'Al-Andalus.
Bosta studjużi jargumentaw li fost ir-raġunijiet li wasslu għall-kostruzzjoni ta' palazz-belt ġdid x'aktarx li kien hemm ix-xewqa li tinħoloq belt kapitali u residenza li tirrifletti d-dinjità u l-kobor li Abd ar-Rahman III ried jipproġetta fir-rigward tal-kaliffat il-ġdid tiegħu.
Fost l-għeġubijiet irrapportati mill-kronaki storiċi dwar il-palazzi, Al-Maqqari ddeskriva sala msaqqfa b'koppla fil-palazz li kien fiha vaska tal-merkurju likwidu li kien jirrifletti d-dawl u seta' jitħarrek biex jinħoloq ċafċif ileqq bid-dawl, għalkemm il-pożizzjoni ta' din is-sala ma nstabitx mill-arkeologi moderni.
Fin-naħa tat-Tramuntana tal-Għerien ta' Ellora hemm ħames għerien Ġainisti tas-setta Digambara, li tħaffru fis-seklu 9 u fil-bidu tas-seklu 10 W.K. Dawn l-għerien huma iżgħar mill-għerien Buddisti u Induisti għalkemm xorta waħda fihom tinqix b'dettall kbir.
Pareira uża bosta sorsi biex jikkonkludi li l-għerien Ġainisti ta' Ellora x'aktarx bdew jinbnew fl-aħħar tas-seklu 8, u l-attività tal-kostruzzjoni u tat-tħaffir baqgħet għaddejja wara s-seklu 10 sas-seklu 13, qabel ma waqfet ħesrem mal-invażjoni tar-reġjun mis-Sultanat ta' Delhi.
Evidenza ta' dan tinstab fl-iskrizzjonijiet iddedikati li ġew datati li jmorru lura għall-1235 W.K., fejn id-donatur jiddikjara li "kkonverta lil Charanadri f'tirtha mqaddsa" biex dawk li jemmnu fil-Ġainiżmu jkollhom it-tinqix ta' diversi Jina.
Il-konsensus wiesa' li feġġ huwa bbażat fuq it-tqabbil tal-istili ta' tinqix fl-Għerien ta' Ellora u f'għerien-tempji datati oħra fir-reġjun ta' Dekkan, tar-rekords testwali ta' diversi dinastiji, u tal-evidenza epigrafika li nstabet f'diversi siti arkeoloġiċi qrib l-Għerien ta' Ellora u f'inħawi oħra f'Maharashtra, f'Madhya Pradesh u f'Karnataka.
Riljievi oħra fl-Għar nru 15 jinkludu l-Gangadhara, iż-żwieġ ta' Shiva u Parvati, it-Tripurantika tat-tradizzjoni Shakti, Markendeya, Garuda, aspetti tal-ħajja, Nandi f'mandapa, Shiva jiżfen, Andhakasura, Govardhanadhari, Gajendravarada u oħrajn.
Santwarji oħra mnaqqxa fl-istess blata huma ddedikati lil Ganga, Yamuna, Saraswati, l-għaxar avatar ta' Vishnu, l-allat maskili u femminili Vediċi inkluż Indra, Agni, Vayu, Surya u Usha, kif ukoll divinitajiet mhux Vediċi bħal Ganesha, Ardhanarishvara , Harihara , Annapurna, Durga u oħrajn.
Id-diversi sulari tal-Għar nru 10 fihom idoli ta' divinitajiet maskili u femminili, bħal Maitreya, Tara, Avalokitesvara , Manjusri, Bhrkuti u Mahamayuri, imnaqqxa bl-istil tad-dinastija Pala li jinstab l-iktar fir-reġjuni tal-Lvant tal-Indja.
L-Għar nru 15 fih ċelel u konfigurazzjoni simili għal dawk fl-Għerien Buddisti nri 11 u 12, li jissuġġerixxu li dan l-għar kien maħsub bħala għar Buddist; madankollu, il-preżenza ta' karatteristiċi mhux Buddisti, bħal Nrtya Mandapa fid-daħla tiegħu, indikat mod ieħor.
Dan it-trikkib f'disinni differenti bejn l-għerien Buddisti u Induisti jaf sar peress li l-arkitetti u l-ħaddiema li ħadmu f'dawn is-siti kienu l-istess nies, jew inkella għar li kien ikun ippjanat bħala wieħed Buddist imbagħad kien jiġi adattat f'monument Induist.
Għalkemm il-karatteristiċi tal-għar huma simili għal dawk f'għerien oħra ta' Ellora, dan l-għar fih ukoll għadd ta' opri uniċi, bħat-tinqix dwar il-ġrajja tal-alla femminili Parvati li ppruvat tirbaħ qalb Shiva.
Fih żewġ riljievi enormi ta' Indra jiżfen, wieħed bi tmien dirgħajn u ieħor bi tnax, it-tnejn li huma mżejna b'ornamenti u kuruna; id-dirgħajn ta' Indra jidhru b'diversi pożi jew mudra li jfakkru l-opri tal-arti ta' Shiva jiżfen li nstabu fl-għerien Induisti fil-qrib.
L-iżjed għar Buddist bikri huwa l-Għar nru 6, imbagħad l-għerien nri 5, 2, 3, 5 , l-għerien nri 4, 7, 8, 10 u 9, u fl-aħħar nett l-għerien nri 11 u 12, magħrufa wkoll bħala Do Thal u Tin Thal rispettivament.
It-tinqix ta' Parshvanatha, bl-għassa tal-yaksha Dharanendra bis-seba' kappi tiegħu, u ta' Gommateshvara saru fil-ħitan tax-xellug u tal-lemin tas-sala, rispettivament, filwaqt li fi ħdan is-santwarju hemm idolu ta' Vardhamana Mahavir Swami.
It-trikkib bejn il-mitoloġiji tal-Ġainiżmu u tal-Induiżmu ħolqu konfużjoni sħiħa, peress li t-Tielet Ktieb tal-Mahabharata tal-Induiżmu jiddeskrivi r-residenza ta' Indra bħala waħda mimlija b'varjetà ta' eroj, ħaddiema tal-qorti u artiġjani, fi ħdan ambjent qisu ta' ġenna.
Madankollu, is-simboliżmu eqreb taċ-ċentru tat-tempju huwa iktar allinjat mal-ideat ewlenin tal-Ġainiżmu; bi prevalenza ikbar ta' xbihat jimmeditaw u Jinas – il-post fejn in-nies devoti tal-Ġainiżmu jipprattikaw ir-ritwal tal-abhisheka tagħhom.
L-għerien Induisti li nbnew iktar 'il quddiem u l-għerien Ġainisti bikrin inbnew mid-dinastija Rashtrakuta, filwaqt li l-aħħar għerien Ġainisti nbnew mid-dinastija Yadava, li kienet sponsorjat ukoll il-kostruzzjoni ta' għerien-tempji Ġainisti oħra.
Is-sit huwa wieħed mill-ikbar kumplessi ta' għerien-tempji Induisti mnaqqxa fil-blat fid-dinja, b'opri tal-arti li jmorru lura għall-perjodu 600-1000 W.K. L-Għar nru 16 fih l-ikbar tħaffir monolitiku fil-blat fid-dinja, it-Tempju ta' Kailash, monument b'għamla ta' karru ddedikat lill-alla Shiva.
Huwa chaitya jew sala tal-qima msejħa l-Għar ta' Vishvakarma, u nbena għall-ħabta tas-650 W.K. Dan l-għar huwa magħruf ukoll bħala l-"Għar tal-Mastrudaxxa", peress li l-ġebla tiegħu ngħatat dehra qisha ta' xorok tal-injam.
Il-verżjoni antika tal-isem instabet f'referenzi antiki bħall-iskrizzjoni Baroda tat-812 W.K. li ssemmi "l-kobor ta' dan is-sit" u li "dan is-sit inbena fuq għolja minn Krishnaraja f'Elapura", b'referenza għat-Tempju ta' Kailasa.